OmegaT 3.5 – Korisnički priručnik

# Rječnici

## Preuzimanje i instaliranje rječnika

Rječnici u okviru programa OmegaT temelje se na formatima StarDict ili Lingvo DSL. Datoteke potrebne za format StarDict instalirajte na sljedeći način:

- Pronađite odgovarajuću jezičnu kombinaciju, primjerice koristeći poveznice za rječnike na servisu OmegaT Wiki.

- Preuzmite željenu datoteku, koja bi trebala biti arhiva `tarball` (datotečnoga nastavka tar.bz ili tar.bz2 ).

- Njen sadržaj raspakirajte odgovarajućim alatom (untar, ili, primjerice, programom`winrar` za sustav Windows) tako da bude spremljen u mapu projekta „dictionary”. Trebali biste imati tri datoteke s nastavcima dz, idx i ifo .

Imajte na umu da pored rječnika s izvorišnim i odredišnim parovima imate mogućnost pristupa i drugim informacijama putem funkcije rječnika, npr.:

- Webster's Revised Unabridged Dictionary (1913.)

- Longman Dictionary of Contemporary English

- The Britannica Concise Encyclopedia

- itd.

Neke od rječnika možete koristiti bez ikakvih obveza, tj. njihovo je korištenje besplatno, dok drugi, poput gore navedenih, podliježu licenci GPL. U sljedećem primjeru vidimo prikaz sučelja prilikom korištenja 10. izdanja rječnika Merriam-Webster:

Figure 14. Korištenje rječnika Merriam-Webster

## Problemi u korištenju rječnika

- Provjerite jesu li rječničke datoteke u odgovarajućoj mapi (ili njenoj podmapi). Provjeru obavite koristeći Projekt → Svojstva ( Ctrl + E ).

- Mapa mora sadržavati tri datoteke istoga naziva, a s datotečnim nastavcima. Imate li samo jednu datoteku, obratite pozornost na njen nastavak. Ako je u pitanju tar.bz , to znači da datoteku niste raspakirali.