OmegaT 4.2 – Käyttöopas

# Liite A. Sanakirjat

## Kuinka sanakirjoja ladataan ja asennetaan

OmegaT:ssä käytettävät sanakirjat ovat joko StarDict- tai Lingvo DSL -muotoisia. Asenna StarDict-muodon vaatimat tiedostot seuraavalla tavalla:

- Etsi haluttua kieliyhdistelmää esimerkiksi OmegaT-wikin sanakirjalinkeistä.

- Lataa `tarball`-muotoinen tiedostoarkisto (tiedostopääte tar.bz tai tar.bz2 ).

- Pura (untar tai vastaava, esim. Windowsin `winrar` tiedoston sisältö projektin Dictionary-kansioon. Kansiossa pitäisi olle kolme tiedostoa, joiden tiedostopäätteet ovat dz, idx ja ifo .

Kaksikielisen lähde- ja kohdekielisen sanakirjan lisäksi voit käyttää Sanakirja-toimintoa hakeaksesi tietoa seuraavista:

- Webster's Revised Unabridged Dictionary (1913)

- Longman Dictionary of Contemporary English

- The Britannica Concise Encyclopedia

- jne.

Jotkut sanakirjat ovat vapaasti käytettävissä, toiset – kuten edellä mainitut – on lisensoitu GPL-lisenssillä. Seuraava esimerkki näyttää Merriam Websterin 10. sanakirjan "täydessä vauhdissa":

Kuva A.1. Merriam Webster dictionaryn käyttö

## Ongelmia sanakirjojen käytössä

- Tarkista, että sanakirjatiedostosi ovat oikeassa kansiossa (tai sen alikansiossa). Tarkista kohta Projekti → Ominaisuudet ( Ctrl + E ).

- Onko kansiossa kolme samannimistä tiedostoa, joiden tiedostopäätteet ovat erilaiset? Jos kansiossa on vain yksi tiedosto, tarkista sen tiedostopääte. Jos se on tar.bz , olet unohtanut purkaa (untar) tiedoston.