Autor prijevoda je Denis Gracin; autorska prava © 2019 Denis Gracin.


Što je OmegaT?
===============

OmegaT je besplatan i „slobodan” višeplatformski alat otvorenoga kôda za računalno potpomognuto prevođenje koji omogućava korištenje djelomičnih podudaranja, prijevodnih memorija, pretraživanja po ključnim riječima, glosara i prevedenih sadržaja u ažuriranju projekata.



Podaci o licenciranju
=====================

OmegaT je dostupna prema uvjetima Opće javne licence GNU u izdanju Free Software Foundation, i to bilo treće inačice ili, po vašem izboru, bilo koje kasnije verzije. Tekst licence možete naći u datoteci /docs/OmegaT-license.txt.

OmegaT koristi više biblioteka. Licence svake pojedine biblioteke navedene su u datoteci /lib/licenses/Licenses.txt.



Preduvjeti za instaliranje programa OmegaT
==========================================

Za korištenje programa OmegaT morate na računalu imati instaliran Java Runtime Environment (JRE) inačice 1.8 ili novije.

Preporučujemo instalacijske pakete OmegaT koji obuhvaćaju JRE, čime ćete biti pošteđeni brige oko njegovoga odabira, preuzimanja i instaliranja.



Instaliranje programa OmegaT (Windows)
======================================

Pokrenite instalacijski program.



Instaliranje programa OmegaT (Mac)
==================================

Raspakirajte arhivu .zip programa OmegaT, čime se izrađuje mapa s datotekom dokumentacije i programom. Premjestite mapu na odgovarajuću lokaciju, primjerice u mapu Aplikacije.



Instaliranje programa OmegaT (Linux)
====================================

Premjestite arhivu u bilo koju odgovarajuću mapu pa je raspakirajte. OmegaT je potom spremna za pokretanje.

Međutim, instalaciju možete praktičnije i jednostavnije obaviti putem instalacijske skripte (linux-install.sh). Skriptu možete iskoristiti tako da otvorite prozor terminala (konzole), upišete mapu u kojoj se nalaze datoteka OmegaT.jar i skripta linux-install.sh, nakon čega izvršavate skriptu naredbom ./linux-install.sh.



Instaliranje programa OmegaT (Solaris, FreeBSD...)
==================================================

Premjestite arhivu u bilo koju odgovarajuću mapu pa je raspakirajte. OmegaT je potom spremna za pokretanje.



Korištenje tehnologije Java Web Start za instaliranje programa OmegaT (sve platforme)
=====================================================================================

Tehnologija Java Web Start je jedan od načina za instaliranje programa OmegaT, pod uvjetom da na računalu već imate instaliran programski jezik Java.

U tu svrhu trebate preuzeti pa izvršiti sljedeću datoteku:

   http://omegat.sourceforge.net/webstart/OmegaT.jnlp

Njome se prilikom prvoga pokretanja instalira valjano okruženje koje odgovara i vašemu računalu i samome programu. Naknadni pozivi programa ne moraju biti obavljani putem weba.



Pokretanje programa OmegaT (Windows)
====================================

Ako ste tijekom instalacije izradili prečac na radnoj površini, pritisnite ga dvaput lijevom tipkom miša.

Instalacijskim je programom moguće izraditi i prečace na izborniku Start, na radnoj površini, kao i na traci za brzo pokretanje. Također možete odvući datoteku OmegaT.exe na izbornik Start, radnu površinu, ili na traku za brzo pokretanje.

Ako u programu za upravljanje datotekama (Windows Explorer) vidite datoteku OmegaT, ali ne i OmegaT.exe, promijenite njegove postavke tako da prikazuje i datotečne nastavke.



Pokretanje programa OmegaT (Mac)
================================

Dvaput pritisnite datoteku programa OmegaT.

Možete odvući datoteku programa OmegaT na Dock ili alatnu traku prozora Finder kako biste program mogli pokretati s bilo koje lokacije. Također ga možete pokretati i iz polja za pretraživanja Spotlighta.



Pokretanje programa OmegaT (Linux)
==================================

Ako ste koristili skriptu linux-install.sh, program OmegaT biste morali biti u stanju pokrenuti putem:

  Alt+F2

a zatim:

  omegat

Program OmegaT možete pokretati na jednostavniji način putem skripte Kaptain iz programskoga paketa (omegat.kaptn). Da biste mogli koristiti skriptu, morate instalirati Kaptain. Zatim možete aktivirati skriptu Kaptain za pokretanje putem:

  Alt+F2

a zatim:

  omegat.kaptn



Pokretanje programa OmegaT naredbenim retkom (svi sustavi)
==========================================================

Naredba za pokretanje programa OmegaT glasi:

cd <mapa u kojoj se nalazi datoteka OmegaT.jar>

<naziv i putanja do izvršne datoteke Java> -jar OmegaT.jar

(Izvršna datoteka programskoga jezika Java jest datoteka java u sustavu Linux ili java.exe u sustavu Windows.
Ako je Java instalirana na razini sustava i nalazi se na putanji naredbe, nije potrebno upisivati punu putanju.)



Suradnici
=========

OmegaT je izvorno djelo Keitha Godfreya.

Aaron Madlon-Kay je voditelj projekta OmegaT.

Tekući tim:
(abecednim redoslijedom)

  Vincent Bidaux (voditelj dokumentacije)
  Marco Cevoli (voditelj zajednice za Telegram)
  Jean-Christophe Helary (voditelj zajednice za Twitter) 
  Kos Ivantsof (voditelj lokalizacije)
  Concepción Martin (voditeljica zajednice za Facebook)
  Briac Pilpré (održavanje web stranica)
  Lucie Vecerova (voditeljica zajednice za Facebook)

Doprinosi u razvoju kôda dokumentirani su u datoteci /docs/contributors.txt.

Neki od prijašnjih suradnika:
(abecednim redoslijedom)

  Anthony Baldwin (voditelj lokalizacije)
  Didier Briel (voditelj projekta)
  Alex Buloichik (glavni programer)
  Sabine Cretella
  Dmitri Gabinski
  Jean-Christophe Helary (vlasnik skupine za podršku, voditelj lokalizacije)
  Maxym Mykhalchuk (glavni programer)
  Samuel Murray
  Henry Pijffers (voditelj izdavanja inačica)
  Marc Prior (koordinator projekta, održavanje web stranica)
  Vito Smolej (voditelj dokumentacije)
  i još brojni drugi nesebični ljudi

(Ako smatrate da ste značajno doprinijeli projektu OmegaT, a ime vam nije na popisu, javite nam se.)



Korisne poveznice
=================

Najnovije informacije o programu OmegaT možete naći na sljedećoj adresi:

   http://www.omegat.org/

Korisnička podrška na (višejezičnim) stranicama korisničke skupine Yahoo, gdje možete pretraživati arhive bez potrebe za registriranjem:

   https://omegat.org/support

Zahtjevi za poboljšanja programa (na engleskome jeziku) na web stranicama servisa SourceForge:

   https://sourceforge.net/p/omegat/feature-requests/

Prijave pogrešaka (na engleskome jeziku) na stranicama servisa SourceForge:

   https://sourceforge.net/p/omegat/bugs/
